32004D0241
L 074/19
JURNALUL OFÍCIAL AL UNIUNII EUROPENE
DECIZIA COMISIEI
din 5 martie 2004
de modificare a Deciziilor 92/260/CEE și 93/197/CEE privind admiterea temporară și importurile în Uniunea Europeană ale cailor înregistrați provenind din Africa de Sud
[notificată cu numărul C(2004) 668]
(Text cu relevanță pentru SEE)
(2004/241/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), în special articolul 15 litera (a) și articolul 16,
întrucât:
(1)
Decizia 92/260/CEE a Comisiei (2) stabilește condițiile de sănătate animală și de certificare sanitar-veterinară necesare pentru admiterea temporară a cailor înregistrați. Decizia stabilește un model de certificat de sănătate animală pentru admiterea temporară în Uniunea Europeană a cailor înregistrați, provenind din Africa de Sud.
(2)
Decizia 93/197/CEE a Comisiei (3) stabilește condițiile de sănătate animală și de certificare sanitar-veterinară necesare pentru importul de ecvidee înregistrate, precum și pentru importul de ecvidee de crescătorie și de interes economic. Decizia stabilește un model de certificat de sănătate animală pentru importul în Uniunea Europeană a cailor înregistrați, provenind din Africa de Sud.
(3)
Decizia 97/10/CE a Comisiei (4) se aplică regionalizării Africii de Sud în ceea ce privește admiterea temporară în Comunitatea Europeană a cailor înregistrați. Garanțiile suplimentare stabilite prin Decizia 97/10/CE au fost modificate recent prin Decizia 2004/117/CE.
(4)
Din motive de coerență, trebuie aliniate solicitările de informații privind statutul vaccinării cailor, care trebuie furnizate în modelul de certificat de sănătate animală stabilit prin Deciziile 92/260/CEE și 93/197/CEE, la garanțiile suplimentare prevăzute de Decizia 97/10/CE.
(5)
Deciziile 92/260/CEE și 93/197/CEE trebuie modificate în consecință.
(6)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La anexa II la Decizia 92/260/CEE, litera (g) din secțiunea III a modelului F de certificat de sănătate animală se înlocuiește cu următorul text:
Articolul 2
La anexa II la Decizia 93/197/CEE, litera (g) din secțiunea III a modelului F de certificat de sănătate animală se înlocuiește cu următorul text:„”
Articolul 3
Prezenta decizie se adresează statelor membre.
Adoptată la Bruxelles, 5 martie 2004.